محمد سیف الدین

محمد سیف الدین  (پیدائش: یکم نومبر 1996ء) ایک بنگلہ دیشی کرکٹ کھلاڑی ہے۔   دسمبر 2015ء میں انھیں 2016ء کے انڈر 19 کرکٹ عالمی کپ کے لیے بنگلہ دیش کی ٹیم میں شامل کیا گیا۔  انھوں نے اکتوبر 2017ء میں بنگلہ دیش کے لیے بین الاقوامی کیریئر کا آغاز کیا۔ 

مقامی کیریئر
سیف الدین نے اپنا ٹوئنٹی 20 ڈیبیو 13 نومبر 2016ء کو کومیلا وکٹورینز کے لیے 2016–17ء بنگلہ دیش پریمیئر لیگ میں کھیلا۔  سیف الدین 2017-18ء ڈھاکہ پریمیئر ڈویژن کرکٹ لیگ میں شائن پوکر کرکٹ کلب کے لیے 10 میچوں میں 14 آؤٹ کے ساتھ سب سے زیادہ وکٹ لینے والے بولر تھے۔  اکتوبر 2018ء میں سیف الدین کو 2018-19ء بنگلہ دیش پریمیئر لیگ کے ڈرافٹ کے بعد کومیلا وکٹورینز ٹیم کے سکواڈ میں شامل کیا گیا۔  وہ 2018-19ء ڈھاکہ پریمیئر ڈویژن کرکٹ لیگ ٹورنامنٹ میں ابہانی لمیٹڈ کے لیے 13 میچوں میں 25 آؤٹ کے ساتھ سب سے زیادہ وکٹیں لینے والے بولر تھے۔  اپریل 2018ء میں سیف الدین نے فرسٹ کلاس کرکٹ میں اپنی پہلی سنچری بنائی، 2017-18ء بنگلہ دیش کرکٹ لیگ کے فائنل راؤنڈ میں ایسٹ زون کے لیے ناٹ آؤٹ 100 رنز بنائے۔  سیف الدین 2020-21ء میں منسٹر گروپ راجشاہی کی طرف سے بنگا بندھو ٹی20 کپ میں کھیلے۔

 بین الاقوامی کیریئر 
اپریل 2017ء میں سیف الدین کو سری لنکا کے خلاف سیریز کے لیے بنگلہ دیش کی ٹوئنٹی20 بین الاقوامی سکواڈ میں شامل کیا گیا۔  اس نے اپنا ٹی 20 بین الاقوامی ڈیبیو بنگلہ دیش کے لیے 4 اپریل 2017ء کو سری لنکا کے خلاف کیا۔  اکتوبر 2017ء میں انھیں جنوبی افریقہ کے خلاف سیریز کے لیے بنگلہ دیش کے ایک روزہ بین الاقوامی سکواڈ میں شامل کیا گیا۔  15 اکتوبر 2017ء کو اس نے کمبرلے میں بنگلہ دیش کے لیے جنوبی افریقہ کے خلاف اپنا ایک روزہ ڈیبیو کیا۔  اپریل 2019ء میں سیف الدین کو 2019ء کرکٹ ورلڈ کپ کے لیے بنگلہ دیش کی ٹیم میں شامل کیا گیا۔   ستمبر 2021ء میں انھیں 2021ء کے آئی سی سی مینز ٹی 20 ورلڈ کپ کے لیے بنگلہ دیش کی ٹیم میں شامل کیا گیا  تاہم 26 اکتوبر 2021ء کو وہ کمر کی چوٹ میں مبتلا ہونے کے بعد باقی ٹورنامنٹ سے باہر ہو گئے۔ 

 مزید دیکھیے 
 کرکٹ
 ٹیسٹ کرکٹ
بنگلہ دیش قومی کرکٹ ٹیم
 بنگلہ دیش کے ایک روزہ بین الاقوامی کرکٹ کھلاڑیوں کی فہرست
 بنگلہ دیش کے ٹوئنٹی 20 بین الاقوامی کرکٹ کھلاڑیوں کی فہرست

 حوالہ جات 

زمرہ:ضلع فینی کی شخصیات
زمرہ:کومیلا وکٹورینز کے کرکٹ کھلاڑی
زمرہ:بنگلہ دیش کے ایک روزہ کرکٹ کھلاڑی
زمرہ:بنگلہ دیش کے کرکٹ کھلاڑی
زمرہ:بقید حیات شخصیات
زمرہ:1996ء کی پیدائشیں
زمرہ:چٹاگانگ ڈویژن کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:بنگلہ دیشی شخصیات